
Parlamentul  României

Camera  Deputaţilor
Comisia pentru industrii si servicii



                              Bucureşti, 30.04.1998.

                                                                  Nr. 695,696/XVIII/3

A V I Z

asupra propunerilor legislative privind modificarea unor prevederi 

ale Legii nr.31/1990, republicată, privind societăţile comerciale.

În conformitate cu prevederile art.86 şi 102 din Regulamentul Camerei Deputaţilor comisia noastră a fost sesizată  cu adresele nr.57 şi nr.58 din 22.04.1998 pentru dezbaterea şi avizarea propunerilor legislative privind modificarea unor prevederi ale Legii nr.31/1990 (republicată) privind societăţile comerciale.

În cadrul şedinţei din data de 29.04.1998 comisia a examinat propunerile legislative supuse dezbaterii şi a hotărât înaintarea unui aviz comun (deoarece amândouă propunerile legislative vizează aceeaşi lege) către Comisia pentru politică economică, reformă şi privatizare, care este sesizată în fond.

În situaţia de mai sus, comisia a hotărât avizarea favorabilă a propunerilor legislative cu unele amendamente admise prezentate în anexa nr.1.

PREŞEDINTE,



SECRETAR,

Dan Ioan Popescu


Ioan Bivolaru
 Exp.parlam.

Viorela Gondoş

                                                                                                   Anexa nr.1

A M E N D A M E N T E      A D M I S E

la propunerile legislative privind modificarea unor prevederi 

ale Legii nr.31/1990, republicată, privind societăţile comerciale.

	Nr.

crt.
	Text iniţial al Legii nr.31/1990, republicată
	Text propus

Autorul
	Motivaţie

	0
	1
	2
	3

	1.
	-
	Lege de modificare a unor prevederi ale Legii nr.31/1990 privind societăţile comerciale – republicată.


	Conform indicaţiilor Consiliului Legislativ

	2.
	-
	Articol unic. Legea nr.31/1990 privind societăţile comerciale, republicată în Monitorul Oficial al României, Partea I, nr.33 din 29 ianuarie 1998, se modifică, după cum urmează:


	Conform indicaţiilor Consiliului Legislativ

	3
	Art.67. – (1) cota-parte din beneficiu ce se va plăti fiecărui asociat constituie dividend.

(2) Dividendele se vor plăti asociaţilor proporţionalcu cota de participare la capitalul social vărsat, dacă prin actul constitutiv nu s-a prevăzut altfel.

(3) Nu se vor putea distribui dividende decât din beneficiile reale.

(4) Dividendele plătite contrar dispoziţiilor de mai sus se vor restitui.

(5) Dreptul la acţiunea de restituire a dividendelor se prescrie în termen de 3 ani de la data distribuirii lor.

(6) Dividendele care se cuvin după data transmiterii acţiunilor aparţin cesionarului, în afară de cazul în care părţile au convenit altfel.
	Art.67. (3) – Nu se vor putea plăti dividende decât din beneficii reale. Se pot distribui asociaţilor sau acţionarilor sume cu titlu de avans din dividende din profitul net al exerciţiului financiar la finele fiecărui trimesctru din primele trei trimestre ale anului, în limita de cel mult 50% din acestea, stabilite pe baza declaraţiei de impunere trimestrială, cu aprobarea Adunării Generale a acţionarilor sau a Consiliului de Administraţie acolo unde acesta este mandatat, urmând a se face regularizarea la încheierea exerciţiului financiar anual, conform rezultatelor din bilanţul anual, aprobat de adunarea generală a acţionarilor.

Autori: dep.Dărămuş Nicolae, dep.Naidin Petre, dep.Dobre Traian.


	Pentru a se putea justifica noţiunea de adaos din dividende.

	4
	Art.111. – (1) Adunarea ordinară se întruneşte cel puţin o dată pe an, în cel mult 3 luni de la încheierea exerciţiului financiar.
	Art.111.(1) – Adunarea genrală ordinară a acţionarilor se întruneşte de cel mult 4 ori pe an, la maximum 2 luni de la încheierea fiecăreia din primele trei trimestre, respectiv la maximum 3 luni de la încheierea exerciţiului financiar anual.


	Fiind o şedinţă ordinară se dă posibilitatea  acţionarilor pentru a analiza bilanţul financiar contabil şi decizie.

	5
	Art.111. - (2) În afară de dezbaterea altor probleme înscrise la ordinea de zi, adunarea genrală este obligată:

a) să discute, să aprobe sau să modifice bilanţul contabil, după ascultarea raportului administratorilor şi cenzorilor, şi să fixeze dividendul;
	Art.111, al.(2a) – “ să discute, să aprobe sau să modifice bilanţul contabil după ascultarea raportului administratorilor şi cenzorilor şi să fixeze dividendul. Poate mandata, acolo unde este cazul, Consiliul de Administraţie să acorde sume cu titlu de avans din dividende din exerciţiul financiar al primelor trei trimestre ale anului.


	Numai în acest mod procedural se poate decide asupra oportunităţii şi mărimea titlurilor de avans din dividende.

	6
	Art.266, pct.5 – încasează sau plăteşte dividende, sub orice formă, din beneficii fictive sau care nu puteau fi distribuite, în lipsă de bilanţ contabil ori contrarii celor rezultate din acesta.


	Art.266, pct.5 – “ încasează sau plăteşte dividende din beneficii fictive sau care, conform legii, nu puteau fi distribuite
	Propunere a Consiliului Legislativ.


    PREŞEDINTE,                                                                    SECRETAR,

                                       

Dan Ioan Popescu                                                                 Ioan Bivolaru  

Exp. parlam.

Viorela Gondoş

 Twenty-two points, plus triple-word-score, plus fifty points for using all my letters.  Game's over.  I'm outta here.

